
2026 жылғы «26» қыркүйек                                  №348



                     Ырғыз ауылы                                                                                                                   село Иргиз



[bookmark: _GoBack]«Ырғыз аудандық мәслихатының аппараты» мемлекеттік мекемесінің Ережесін бекіту туралы

	Қазақстан Республикасының 2001 жылғы 23 қаңтардағы «Қазақстан Республикасындағы жергілікті мемлекеттік басқару және өзін-өзі басқару туралы» Заңының 6, 25 баптарына және Қазақстан Республикасы Үкіметінің  2021 жылғы 1 қыркүйектегі №590 «Мемлекеттік органдар мен олардың құрылымдық бөлімшелерінің қызметін ұйымдастырудың кейбір мәселелері туралы» қаулысына сәйкес, Ырғыз аудандық мәслихаты ШЕШІМ ҚАБЫЛДАДЫ :
         1. Қоса беріліп отырған «Ырғыз аудандық мәслихатының аппараты» мемлекеттік мекемесінің Ережесі бекітілсін.
       2. Ырғыз аудандық мәслихатының кейбір шешімдері жойылсын: 
         1) Ырғыз  аудандық  мәслихатының  2022 жылғы  30 желтоқсандағы №206 «Ырғыз аудандық мәслихатының аппараты» мемлекетттік мекемесінің Ережесін бекіту туралы»  шешімі; 
         2) Ырғыз  аудандық  мәслихатының  2024 жылғы 19 қыркүйектегі №159 «Ырғыз  аудандық  мәслихатының  2022 жылғы  30 желтоқсандағы №206 «Ырғыз аудандық мәслихатының аппараты» мемлекетттік мекемесінің Ережесін бекіту туралы»  шешіміне өзгеріс енгізу туралы» шешім.
         3. Осы шешім оның алғашқы ресми жарияланған күнінен кейін қолданысқа енгізіледі.


        Аудандық мәслихат
                           төрағасы:                                                     М.Турымов

                                                                                    бекітілген
    

[bookmark: BM9]«Ырғыз аудандық мәслихатының аппараты»
мемлекеттік мекемесінің Ережесі 

1-тарау. Жалпы ережелер

[bookmark: z7][bookmark: z8]1. «Ырғыз аудандық мәслихатының аппараты» мемлекеттік мекемесі (бұдан әрі – мәслихат аппараты) Ырғыз аудандық мәслихатының оның органдары мен депутаттарының қызметін қамтамасыз ету саласындағы басшылықты жүзеге асыратын Қазақстан Республикасының мемлекеттік органы болып табылады.
[bookmark: z9]2. «Ырғыз аудандық мәслихатының аппараты» мемлекеттік мекемесінің  ведомстволары жоқ.
[bookmark: z10]3. Мәслихат аппараты өз қызметін Қазақстан Республикасының Конституциясына және заңдарына, Қазақстан Республикасы Президенті мен Үкіметінің актілеріне, өзге де нормативтік құқықтық актілерге, сондай-ақ осы Ережеге сәйкес жүзеге асырады.
[bookmark: z11]4. Мәслихатының аппараты мемлекеттік мекеме ұйымдық-құқықтық нысанындағы заңды тұлға болып табылады, оның Қазақстан Республикасының Мемлекеттік Елтаңбасы бейнеленген мөлері және атауы қазақ және орыс тілдерінде жазылған мөртабандары, белгіленген үлгідегі бланкілері, Қазақстан Республикасының заңнамасына сәйкес қазынашылық органдарында шоттары бар.
[bookmark: z12]5. Мәслихат аппараты азаматтық-құқықтық қатынастарды өз атынан жасайды.
[bookmark: z13]6. Мәслихат аппараты Қазақстан Республикасының азаматтық заңнамасына сәйкес уәкілеттік берілген жағдайда ол мемлекеттің атынан азаматтық-құқықтық қатынастардың тарапы болуға құқылы.
[bookmark: z14]7. Мәслихат аппараты өз құзыреті шегінде Қазақстан Республикасының заңнамасында белгіленген тәртіппен шешімдер қабылдайды, олар өкімдермен, сондай-ақ мәслихат төрағасының және мәслихат аппараты басшысының Қазақстан Республикасының заңнамасында өзге де актілермен ресімделеді.
[bookmark: z15]8. Мәслихат аппараты құрылымы мен штат санының лимиті Қазақстан Республикасының еңбек заңнамасына сәйкес бекітіледі.
[bookmark: z16]9. Заңды тұлғаның орналасқан жері: 030400, Ақтөбе облысы, Ырғыз ауданы, Ырғыз ауылы, Абай көшесі, 96 үй.
10. Мемлекеттік органның толық атауы:
мемлекеттік тілде: «Ырғыз аудандық мәслихатының аппараты» мемлекеттік мекемесі;
на русском языке: государственное учреждение «Аппарат Иргизского районного маслихата».

11. Осы Ереже «Ырғыз аудандық мәслихатының аппараты» мемлекеттік мекемесінің құрылтай құжаты болып табылады.
[bookmark: z18]      12. Мәслихат аппаратының қызметін қаржыландыру Қазақстан Республикасының бюджет заңнамасына сәйкес жергілікті бюджетінен жүзеге асырылады.
[bookmark: z19]      13. Мәслихат аппаратына кәсіпкерлік субъектілерімен мәслихат аппаратының өкілеттіктері болып табылатын міндеттерді орындау тұрғысынан шарттық қарым-қатынас жасауға тыйым салынады.

2-тарау. Мемлекеттік органның мақсаттары, 
міндеттері мен өкілеттіктері

[bookmark: z20][bookmark: z21]      14. Мақсаттары: аудандық мәслихат пен оның органдарын ұйымдастырушылық, құқықтық, материалдық-техникалық және өзге де қамтамасыз етуді жүзеге асыру, депутаттарға өздерінің өкілеттігін жүзеге асыруға көмек көрсету.
15. Өкілеттіктері:
1) Құқықтары: аудандық мәслихаттың жоспарланған сессияларының және тұрақты (уақытша) комиссияларының отырыстарының күн тәртібіндегі мәселелер бойынша мемлекеттік органдардан және лауазымды тұлғалардан ақпараттар сұрау; депутаттық сауалдардың және депутаттық өтініштердің мерзімінде қаралуын және орындалуын қамтамасыз ету мақсатында мемлекеттік органдарға және мекемелерге сұраулар жолдау;
[bookmark: z23]2) Міндеттері: аудандық мәслихаттың және оның тұрақты (уақытша) комиссияларының актілерінің орындалу мерзімдеріне және нәтижелеріне бақылауды жүзеге асыру; аудандық мәслихатқа келіп түскен жеке, заңды тұлғалардың өтініштері мен азаматтардың петицияларын заңнамада белгіленген тәртіпте және мерзімде қарау, және олар бойынша қажетті шаралар қабылдау; аудандық мәслихаттың сессияларының және тұрақты (уақытша) комиссияларының отырыстары хаттамаларының жүргізілуін қамтамасыз ету.
16. Функциялары:
1) аудандық мәслихаттың сессияларын және тұрақты комиссияларының отырыстарын өткізуге дайындық және ұйымдастырушылық-техникалық жұмыстарды аудандық мәслихаттың Регламентіне сәйкес қамтамасыз етеді;
2) депутаттарды сессиялар мен тұрақты комиссиялардың отырыстарында қаралатын мәселелерге байланысты шешім жобаларымен және басқа құжаттармен қамтамасыз етеді;
      3) тұрақты комиссиялардың ұсыныстарының негізінде аудандық мәслихаттың жұмыс жоспарларының жобаларын жасайды және оның жұмыстары бойынша есептерін дайындайды;
4) мәслихат депутаттарына өз өкілеттіктерін жүзеге асыруы үшін жәрдемдеседі, консультативтік және әдістемелік көмек көрсетеді, депутаттардың сауалдарының, ұсыныстары мен сын-пікірлерінің уақытылы қаралуын және орындалуын бақылайды;
5) депутаттардың өз өкілеттіктерін жүзеге асыруы барысында енгізген ұсыныстары мен ескерпелерін есепке алады және талдау жасайды, оларды жүзеге асыру жөніндегі іс-шаралардың орындалуын құрады және қадағалайды;
      6) сессияларда қаралатын мәселелердің тұрақты комиссиялардың отырыстарында алдын ала талқылануын ұйымдастырады, депутаттарға шешімдер жобалары мен қорытындыларының сапалы дайындау мәселелері бойынша көмек көрсетеді;
7) аудандық мәслихаттың актілерін әзірлеуге қатысады, сондай-ақ, Қазақстан Республикасының қолданыстағы нормативтік құқықтық актілер туралы заңнамасында белгіленген жағдайларда оларды әділет органдарына мемлекеттік тіркеуге жолдайды;
8) Қазақстан Республикасының нормативтік құқықтық актілер туралы қолданыстағы заңнамасында белгіленген жағдайлар мен тәртіпте аудандық мәслихаттың нормативтік құқықтық актілерінің ресми жариялауын қамтамасыз етеді;
9) аудандық мәслихаттың шешімдері мен басқа да құжаттарының тиісті органдарға жолдануын қамтамасыз етеді;
10) аудандық мәслихаттың сессия отырыстарының онлайн-көрсетілімін, хаттамаларын жүргізеді;
11) «Қоғамдық кеңестер туралы» Қазақстан Республикасының Заңына сәйкес құрылған, Қоғамдық кеңестің қызметін ұйымдастырушылық қамтамасыз етуді жүзеге асырады.

[bookmark: z24]3-тарау. Мәслихаттың төрағасының, аппарат басшысының мәртебесі, өкілеттіктері

17. Мәслихат аппаратына Қазақстан Республикасынң қолданыстағы заңнамаға сәйкес мәслихат төрағасымен лауазымға тағайындалатын және лауазымынан босатылатын аппарат басшысы басқарады. 
[bookmark: z25]18. Мәслихат аппаратына жүктелген міндеттердің орындалуына және оның өз өкілеттіктерін жүзеге асыруға дербес жауапкершілікте болатын, аудандық мәслихаттың аппарат басшысы жүзеге асырады. 
[bookmark: z26][bookmark: z27]19. Аудандық мәслихат аппарат басшысының орынбасарлары болмайды.
20. Мәслихат аппаратының басшысының өкілеттіктері:
         1) мәслихат аппаратының қызметіне басшылық жасайды;
         2) өз құзыреті шегінде аппараттың қызметін ұйымдастырады, үйлестіреді және бақылайды;
      3) мәслихат аппаратының "Б" корпусының әкімшілік мемлекеттік қызметшілерін мемлекеттік лауазымдарға тағайындайды және мемлекеттік лауазымдардан босатады;
          4) мәслихат аппаратының тәртіптік және конкурстық комиссияларының қызметіне жалпы басшылықты жүзеге асырады;
           5) қызметтік тәртіптің сақталуын бақылауды жүзеге асырады;
         6) мәслихат аппаратының мемлекеттік қызметшілерін іссапарға жіберу, оларға демалыс беру, материалдық көмек көрсету, даярлау, қайта даярлау және олардың біліктілігін арттыру, көтермелеу, оларға үстемеақылар белгілеу мәселелерін шешеді;
      7) мәслихат аппараты мемлекеттік қызметшілерінің тәртіптік жауапкершілігі мәселелерін шешеді;
      8) өз құзыреті шегінде Қазақстан Республикасының сыбайлас жемқорлыққа қарсы іс-қимыл туралы заңнамасы талаптарының орындалуын қамтамасыз етеді;
     9) мәслихат сессияларын, мәслихаттың тұрақты және уақытша комиссияларының отырыстарын ұйымдастырады;
     10) мәслихат шешімдерінің жобаларын, мәслихат депутаттарын іссапарға жіберу жөніндегі және мәслихат төрағасы немесе мәслихаттың тұрақты комиссиясының төрағасы болмаған жағдайда міндеттерді жүктеу жөніндегі бұйрықтарды дайындайды;
     11) депутаттардың біліктілігін арттыру жөніндегі іс-шараларды ұйымдастырады;
     12) аппарат басшысына жүктелген өзге де өкілеттіктерді жүзеге асырады;
     13) шарттар жасасады, бухгалтерлік құжаттарға бірінші қол қою құқығы беріледі;
     14) заңнамаға сәйкес мемлекеттік қызметші болып табылмайтын қызметкерлерді тағайындайды және қызметтен босатады;
     15) қызметтік құжаттарға, аппарат қызметшілерінің еңбек кітапшаларына қол қояды.
21. Аудандық мәслихат төрағасының өкілеттігі:
      1) мәслихаттың сессиясын және оның қарауына енгізілетін мәселелерді дайындауды ұйымдастырады, сессияның күн тәртібін қалыптастырады, хаттаманың жасалуын қамтамасыз етеді, мәслихаттың сессиясында қабылданған немесе бекітілген шешімдерге, өзге де құжаттарға қол қояды;
2) мәслихат сессиясын шақыру туралы шешім шығарады;
3) мәслихат сессиясының отырысын жүргізеді, мәслихат регламентінің сақталуын қамтамасыз етеді;
4) мәслихат депутаттарының өз өкілеттіктерін жүзеге асыруына жәрдемдеседі, оларды қажетті ақпаратпен қамтамасыз етеді, депутаттарды мәслихат сессияларына, оның тұрақты комиссияларының және өзге де органдарының жұмысына және сайлау округтеріндегі жұмысқа қатысуы үшін қызметтік міндеттерін орындаудан босатуға байланысты мәселелерді қарайды;
5) депутаттар сауалдарының жән депутаттық өтініштердің қаралуын бақылайды;
6) мәслихат аппаратының басшысын лауазымға тағайындайды және лауазымнан босатады; 
7) сайлаушылардың өтініштері туралы және олар бойынша қабылдаған шаралар туралы мәслихатқа жүйелі түрде ақпарат беріп отырады;
8) мәслихаттың өзге де жергілікті өзін-өзі басқару органдармен өзара іс-қимылын ұйымдастырады;
9) «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасы Заңының 24-бабына сәйкес әкімге сенімсіздік білдіру туралы мәселеге бастамашылдық еткен, мәслихат депутаттарының жиналған қолдарының төлнұсқалығын тексеруді ұйымдастырады;
10) өз құзыретіндегі мәселелер бойынша өкімдер шығарады;
11) мәслихаттың тұрақты комиссиялары мен өзге де органдарының және депутаттық топтардың қызметін үйлестіреді;
12) мемлекеттік органдармен, ұйымдармен, жергілікті өзін-өзі басқару органдарымен және қоғамдық бірлестіктермен қарым-қатынастарда мәслихат атынан өкіл болады;
13)  мәслихаттың шешімдерінің жариялануын қамтамасыз етеді, олардың орындалуына бақылау жасау жөніндегі іс-шараларды белгілейді;
14) Қазақстан Республикасының заңнамасында, мәслихат регламенті мен шешімінде көзделген өзге де өкілеттіктерді орындайды;
15)  мемлекеттік мекеме атынан сенімхатсыз әрекет етеді;
16) мемлекеттік органдарда, басқа ұйымдарда мемлекеттік мекеменің мүдесін білдіреді;
17) сенімхаттар береді;
18) банктік шоттарды ашады;
      Мәслихат төрағасы болмаған кезде оның өкілеттігін мәслихаттың тұрақты комиссияларының бірінің төрағасы немесе мәслихаттың депутаты уақытша жүзеге асырады.

4-тарау. Мемлекеттік органның мүлкі

[bookmark: z31]22. Мәслихат аппаратының Қазақстан Республикасының мемлекеттік мүлік туралы заңнамасында көзделген жағдайларда жедел басқару құқығында оқшауланған мүлкі болуы мүмкін.
[bookmark: z32]Мәслихат аппаратының мүлкі оған меншік иесі берген мүлік, сондай-ақ өз қызметі нәтижесінде сатып алынған мүлік (ақшалай кірістерді қоса алғанда) және Қазақстан Республикасының мемлекеттік мүлік туралы заңнамасында тыйым салынбаған өзге де көздер есебінен қалыптастырылады.
[bookmark: z33]23. Мәслихат аппаратына бекітілген мүлік коммуналдық меншікке жатады.
24. Егер мемлекеттік мүлік туралы заңнамада өзгеше көзделмесе, мәслихат аппараты өзіне бекітілген мүлікті және қаржыландыру жоспары бойынша өзіне берілген қаражат есебінен сатып алынған мүлікті өз бетімен иеліктен шығаруға немесе оған өзгедей тәсілмен билік етуге құқығы жоқ.

5-тарау. Мемлекеттік органды қайта ұйымдастыру және тарату

[bookmark: z34]25. Мәслихат аппаратын қайта ұйымдастыру және тарату Қазақстан Республикасының азаматтық заңнамасына сәйкес жүзеге асырылады.

